ประกาศอธิบดีกรมสรรพากรเรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ ยกเว้นภาษีเงินได้ และยกเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ (ฉบับที่ 2)---------------------------------------อาศัยอํานาจตามความในมาตรา 6 มาตรา 8 (4) และมาตรา 9 (4) และ (5) แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 586) พ.ศ. 2558 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการลดอัตราภาษีเงินได้ ยกเว้นภาษีเงินได้ และยกเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ ดังต่อไปนี้ข้อ 1 ให้ยกเลิกความใน (4) ของข้อ 2 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ ยกเว้นภาษีเงินได้ และยกเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ ลงวันที่ 29 พฤษภาคม พ.ศ. 2558 และให้ใช้ความต่อไปนี้แทน"(4) เป็นผู้ได้รับใบอนุญาตทํางานคนต่างด้าวระดับฝีมือหรือชํานาญการจากกรมการจัดหางานกระทรวงแรงงาน หรือได้รับอนุญาตให้เข้าทํางานในราชอาณาจักรตามกฎหมายว่าด้วยการส่งเสริมการลงทุน ทั้งนี้ ตั้งแต่วันที่ 2 พฤษภาคม พ.ศ. 2558 เป็นต้นไป"ข้อ 2 ให้ยกเลิกความใน (1) และ (2) ของข้อ 3 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ ยกเว้นภาษีเงินได้ และยกเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ ลงวันที่ 29 พฤษภาคม พ.ศ. 2558 และให้ใช้ความต่อไปนี้แทน"(1) กรอกคําขออนุมัติตามแบบ ส.ญ.ค.1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร พร้อมแนบไฟล์อิเล็กทรอนิกส์เอกสารประกอบการพิจารณาตามข้อ 4 (1) ในรูปแบบของ PDF File และข้อ 4 (2) ข้อ 4 (3) และข้อ 4 (4) ในรูปแบบของ XML File(2) พิมพ์คําขออนุมัติตามแบบ ส.ญ.ค.1 ออกจากระบบเครือข่ายอินเทอร์เน็ต พร้อมลงลายมือชื่อของ กรรมการผู้มีอํานาจลงนามผูกพันและประทับตรานิติบุคคล (ถ้ามี) และให้ยื่นต่ออธิบดีกรมสรรพากร ณ สํานักบริหารภาษีธุรกิจขนาดใหญ่ กรมสรรพากร ภายใน 5 วันทําการนับแต่วันถัดจากวันที่ส่งคําขออนุมัติผ่านระบบเครือข่ายอินเทอร์เน็ต"ข้อ 3 ให้ยกเลิกความในวรรคสองของข้อ 8 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ ยกเว้นภาษีเงินได้ และยกเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ ลงวันที่ 29 พฤษภาคม พ.ศ. 2558 และให้ใช้ความต่อไปนี้แทน"การยื่นคําขอเปลี่ยนแปลงตามวรรคหนึ่ง ให้บริษัทดําเนินการดังนี้(1) กรอกคําขอแจ้ง เปลี่ยนแปลงตามแบบ ส.ญ.ค. 1.1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร พร้อมแนบไฟล์อิเล็กทรอนิกส์เอกสารแนบท้ายแบบ ส.ญ.ค. 1.1 ในรูปแบบของ XML File ทั้งนี้ กรณีเปลี่ยนแปลงแผนธุรกิจที่มีนัยสําคัญให้แนบไฟล์อิเล็กทรอนิกส์ของแผนธุรกิจในรูปแบบของ PDF File พร้อมยื่นคําขอแจ้งเปลี่ยนแปลงด้วย ภายใน 30 วันนับแต่ วันที่มีการเปลี่ยนแปลง แต่ ต้องไม่เกินกว่าวันสุดท้ายของรอบระยะเวลาบัญชีที่มีการเปลี่ยนแปลง(2) พิมพ์คําขอแจ้งเปลี่ยนแปลงตามแบบ ส.ญ.ค. 1.1 ออกจากระบบเครือข่ายอินเทอร์เน็ตผอมลงลายมือชื่อของกรรมการผู้มีอํานาจลงนามผูกพันและประทับตรานิติบุคคล (ถ้ามี) และให้ยื่นต่ออธิบดีกรมสรรพากร ณ สํานักบริหารภาษีธุรกิจขนาดใหญ่ กรมสรรพากร ภายใน 5 วันทําการนับ แต่วันถัดจากวันที่ส่งคําขอแจ้งเปลี่ยนแปลงผ่านระบบเครือข่ายอินเทอร์เน็ต"ข้อ 4 ให้ยกเลิกความในข้อ 11 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ ยกเว้นภาษีเงินได้ และเว้นภาษีธุรกิจเฉพาะของบริษัทซึ่งประกอบกิจการสํานักงานใหญ่ข้ามประเทศ ลงวันที่ 29 พฤษภาคม พ.ศ. 2558 และให้ใช้ความต่อไปนี้แทน"ข้อ 11 กรณีบริษัทประกอบกิจการทางกิจการสํานักงานใหญ่ข้ามประเทศและกิจการอื่นมีรายได้ที่ได้รับสิทธิลดอัตราภาษีเงินได้ รายได้ที่ได้รับสิทธิยกเว้นภาษีเงินได้ และรายได้อื่นหากมีผลขาดทุนสุทธิสําหรับส่วนรายได้ใด ให้คงผลขาดทุนสุทธิดังกล่าวไว้สําหรับรายได้นั้น ทั้งนี้ ตั้งแต่วันที่ 2 พฤษภาคม พ.ศ. 2558 เป็นต้นไป"ข้อ 5 ประกาศนี้ให้ใช้บังคับตั้งแต่วันที่ลงในประกาศนี้เป็นต้นไปประกาศ ณ วันที่ 16 กันยายน พ.ศ. 2559(นายประสงค์ พูนธเนศ)อธิบดีกรมสรรพากร